ai4bharat/Pralekha huggingface dataset:
संरक्षण मंत्रालय
भारत-आफ्रिका संरक्षण संवाद प्रत्येक DefExpo मधे साधला जाईल
नवी दिल्ली, 13 सप्टेंबर 2021
मुख्य ठळक वैशिष्टये:
- आफ्रिकेतील देश आणि भारता दरम्यान विद्यमान भागीदारीला मदत करण्यासाठी संवाद
- परस्पर सहकार्यासाठी नव्या क्षेत्रांचा शोध घेण्याकरता संवाद
- मनोहर पर्रीकर इन्स्टिट्यूट फॉर डिफेन्स स्टडीज अँड अॅनालिसिस ही संस्था ज्ञान भागीदार
- आगामी DefExpo 2022च्या पार्श्वभूमीवर पुढल्या भारत आफ्रिका संरक्षण संवादात सहभागी होणाऱ्या आफ्रिकी संरक्षण मंत्र्यांच्या संवादाचे यजमानपद भारताचे संरक्षणमंत्री भूषवतील
भारत आणि आफ्रिका यांचे जवळचे आणि ऐतिहासिक संबंध आहेत. भारत -आफ्रिका संरक्षण संबंधांचा पाया प्रामुख्याने दोन मार्गदर्शक तत्त्वांवर आधारित आहे एक म्हणजे, प्रदेशातील सर्वांची सुरक्षा आणि प्रगती  तसेच वसुधैव कुटुम्बकम, अर्थात जग एक कुटुंब आहे.
पहिली भारत-आफ्रिका संरक्षण मंत्री परिषद  6 फेब्रुवारी 2020 रोजी उत्तर प्रदेशच्या लखनौ येथे झाली. संरक्षण मंत्रालय आणि परराष्ट्र मंत्रालयाने संयुक्तरीत्या याचे आयोजन केले होते. पॅन आफ्रिका कार्यक्रम मालिकेतील मंत्री स्तरावरील ही पहिलीच परिषद  होती. आयएडिएमसीच्या समारोपानंतर एक संयुक्त घोषणापत्र, 'लखनऊ घोषणापत्र' म्हणून जारी करण्यात आले.
घोषणापत्रानंर आणि भागधारकांशी सल्लामसलत करून, भारताने दर दोन वर्षांनी एकदा होणाऱ्या DefExpos दरम्यान भारत आफ्रिका संरक्षण संवाद संस्थात्मक करण्याचा प्रस्ताव दिला.
भारत आफ्रिका संरक्षण संवादाच्या संस्थात्मकीकरणामुळे आफ्रिकन देश आणि भारत यांच्यातील विद्यमान भागीदारी वाढण्यास आणि क्षमता निर्माण, प्रशिक्षण, सायबर सुरक्षा, सागरी सुरक्षा आणि दहशतवादाचा सामना करणे यासारख्या क्षेत्रासह परस्पर गुंतवणूकीच्या नवीन क्षेत्रांचा शोध घेण्यास मदत होईल.
मनोहर पर्रीकर इन्स्टिट्यूट फॉर डिफेन्स स्टडीज अँड अॅनालिसिस हे भारत-आफ्रिका संरक्षण संवादाचे ज्ञान भागीदार असतील तसेच भारत आणि आफ्रिका यांच्यात वाढीव संरक्षण सहकार्यासाठी आवश्यक सहाय्य प्रदान करण्यात मदत करतील असा निर्णय यावेळी घेण्यात आला.
संरक्षण मंत्री श्री राजनाथ सिंह 2022 मध्ये आफ्रिकन राष्ट्रांच्या संरक्षण मंत्र्यांचे यजमानपद भूषवतील - मार्च 2022 मध्ये गांधीनगर, गुजरात इथे DefExpo चे आयोजन होणार आहे. 'भारत - आफ्रिका: संरक्षण आणि सुरक्षा सहकार्याला एकत्रित करण्यासाठी आणि बळकट करण्याकरता धोरण ठरविणे' ही या संरक्षण संवादाची व्यापक संकल्पना असेल.M.Iyengar/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
नौवहन मंत्रालय
मुंबई बंदर प्राधिकरणाकडून 2022-23 या वर्षात 63.61 दशलक्ष मेट्रिक टन इतक्या सर्वोच्च वाहतुकीची हाताळणी
मुंबई, 15 मे 2023
मुंबई बंदर प्राधिकरणाने 2022-23 या वर्षात 63.61 दशलक्ष मेट्रिक टन इतक्या सर्वोच्च वाहतुकीची हाताळणी केली असून गेल्या वर्षीच्या  तुलनेत 6.21% वृद्धीची नोंद केली आहे. मुंबई बंदराने केलेला वाहतुकीच्या हाताळणीचा हा आतापर्यंतचा उच्चांक असून यापूर्वी 2016-17 या वर्षातील 63.05 दशलक्ष टनांच्या सर्वोच्च कामगिरीला मागे टाकले आहे.
या कामगिरीची काही प्रमुख वैशिष्ट्ये पुढीलप्रमाणे आहेत :
- जवाहर द्वीपमध्ये खनिज तेलाच्या हाताळणीचा 21.87 दशलक्ष टनांचा आतापर्यंतचा उच्चांक
- पोलादाच्या मालवाहतुकीत  गेल्या वर्षीच्या तुलनेत 28.42% वाढ
- ट्रान्सशिपमेंट कार्गो यांच्या हाताळणीचा 14.95 दशलक्ष टनांचा आतापर्यंतचा उच्चांक.
- क्रूझ : कोविड महामारीनंतर 2020-21 आणि 2021-22 या वर्षात कोणतीही आंतरराष्ट्रीय क्रूझ जहाजे बंदरांमध्ये दाखल झाली नव्हती. 2022-23मध्ये आंतरराष्ट्रीय क्रूझ सेवा सुरू झाल्या आणि मुंबई बंदराने 20 आंतरराष्ट्रीय आणि 71 स्थानिक क्रूझ जहाजांची हाताळणी केली.
गेल्या आर्थिक वर्षात मालवाहतुकीच्या कामगिरीच्या आधारे मुंबई बंदर हे देशातील आघाडीच्या बंदरांपैकी एक म्हणून उदयाला आले आहे.
मुंबई बंदर प्राधिकरणाचे अध्यक्ष राजीव जलोटा यांनी व्यापार आणि इतर हितधारकांकडून बंदराला सातत्याने दिलेल्या पाठबळाबदद्ल त्यांचे आभार मानले आहेत आणि त्यांना अतिशय किफायतशीर दरांमध्ये आवश्यक ती मदत आणि विकासात्मक सुविधात पुरवण्याची ग्वाही दिली आहे. या विक्रमी कामगिरीबद्दल जलोटा यांनी सर्व बंदर कर्मचाऱ्यांच्या योगदानाची देखील प्रशंसा केली आहे.PIB Mumbai | S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
युवा व्यवहार आणि क्रीडा मंत्रालय
14,000 युवा स्वयंसेवकांसाठीच्या प्रशिक्षण कार्यक्रमाला अनुराग सिंह ठाकूर यांच्या हस्ते प्रारंभ
नवी दिल्ली, 21 सप्टेंबर 2022
"पंतप्रधानांनी त्यांच्या स्वातंत्र्यदिनाच्या भाषणात सांगितलेले पंच प्रण  साकार करण्यासाठी एनवायकेएस म्हणजेच नेहरू युवा केंद्र संघटनेचे प्रशिक्षित युवा स्वयंसेवक महत्वाची भूमिका बजावतील'', असे केंद्रीय युवा व्यवहार आणि क्रीडा तसेच माहिती व प्रसारण मंत्री अनुराग सिंह ठाकूर यांनी सांगितले. देशभरातील नेहरू युवा केंद्र संघटनेच्या 14,000 युवा स्वयंसेवकांच्या ऑनलाइन क्षमता बांधणी प्रशिक्षण कार्यक्रमाचा दिल्लीतील शास्त्री भवन येथे औपचारिक प्रारंभ करताना ते आज बोलत होते.
"प्रशिक्षण कार्यक्रमाचा आशय काळजीपूर्वक तयार करण्यात आला आहे. आणि त्यात संवाद कौशल्ये, नेतृत्व कौशल्ये, निर्णय घेणे इत्यादी सखोल अभ्यासाचा समावेश आहे. आज येथे उपस्थित असलेले सर्व तरुण तुम्ही जे क्षेत्र निवडाल - समाजसेवा, राजकारण, उद्योजकता इ. त्या संबंधित क्षेत्रात भविष्यातील नेते होणार आहात. भविष्यात भारताला कुशल मनुष्यबळ असलेला जगातील सर्वात मोठा देश बनवण्याच्या उद्देशासह अशा प्रशिक्षण कार्यक्रमांमुळे तरुणांना समग्र शिक्षण मिळेल आणि त्यांना त्यांचे ज्ञान वाढवण्यास मदत होईल असे अनुराग ठाकूर यांनी यावेळी बोलताना सांगितले. "या महत्त्वाकांक्षी ऑनलाइन प्रशिक्षण कार्यक्रमाचा उद्देश हा जीवन कौशल्ये वाढवणे आणि नेहरू युवा केंद्र संघटनेच्या युवा स्वयंसेवकांची क्षमता वाढवणे हा आहे जेणेकरून त्यांच्या व्यक्तिमत्त्वाचा विकास करण्याबरोबरच ते राष्ट्रीय विकास प्रक्रियेत अर्थपूर्ण भूमिका बजावू शकतील आणि योगदान देऊ शकतीलअसे सांगत मंत्र्यांनी या कार्यक्रमाची रूपरेषा अधोरेखित केली.
ऑनलाइन प्रशिक्षणाच्या अंमलबजावणीचा एक भाग म्हणून, सीबीसी , यूएनआयटीएआरने  एनवायकेएसशी सल्लामसलत करून प्रशिक्षण रूपरेषा तयार केली आणि जानेवारी 2022 मध्ये 100 युवा स्वयंसेवकांमध्ये त्याची व्यवहार्यता चाचणी घेण्यात आली.सहभागी युवा स्वयंसेवकांच्या अभिप्रायाच्या आधारे आणि एनवायकेएस कायर्क्रम कृती नमुना विचारात घेऊन रूपरेषा सुधारित करण्यात आली आहे.
S.Kulkarni /S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
रेल्वे मंत्रालय
ऑक्सिजन एक्सस्प्रेसद्वारे देशभरात 7115 मेट्रीक टनाहून जास्त द्रवरुप ऑक्सिजनचा पुरवठा
तामिळनाडूसाठी 80 मेट्रिक टन द्रवरुप ऑक्सिजन नेणारी पहिली ऑक्सिजन एक्स्प्रेस आज रात्री पोहोचेल
राष्ट्रीय राजधानी परिसरात  ऑक्सिजन एक्सस्प्रेसमधून आतापर्यंत 3900 मेट्रीक टन द्रवरूप ऑक्सिजन उतरवला
डेहराडूनहून निघालेल्या ऑक्सिजन एक्स्प्रेसकडून पंजाबला 40 मेट्रीक टन द्रवरूप ऑक्सिजन
ऑक्सिजन एक्स्प्रेसकडून दररोज जवळपास 800 मेट्रीक टन द्रवरूप ऑक्सिजनचा देशभरात पुरवठा
ऑक्सिजनचा साठा घेऊन धावणाऱ्या ऑक्सिजन एक्स्प्रेस उत्तराखंड, कर्नाटक, महाराष्ट्र, मध्यप्रदेश, हरयाणा, तेलंगणा, राजस्थान, दिल्ली व उत्तर प्रदेशमध्ये दाखल
आतापर्यंत महाराष्ट्रात 407 मेट्रीक टन, उत्तरप्रदेशात जवळपास 1960 मेट्रीक टन, मध्यप्रदेशात 361 मेट्रीक टन, हरयाणात 1135 मेट्रीक टन, तेलंगणात 188 मेट्रीक टन, राजस्थानात 72 मेट्रीक टन, कर्नाटकात 120 मेट्रीक टन तर दिल्लीत 2748 मेट्रीक टनाहून जास्त ऑक्सिजन उतरवण्यात आला
नवी दिल्ली, 13 मे 2021
सर्व अडचणींवर मात करत आणि नवे पर्याय शोधत भारतीय रेल्वे देशभरातील राज्यांना द्रवरूप ऑक्सिजनचा पुरवठा करत आहे. आतापर्यंत भारतीय रेल्वेने देशभरातील विविध राज्यांना जवळपास 7115 मेट्रीक टन द्रवरुप ऑक्सिजन 444 पेक्षा जास्त टँकर्स मधून पुरवला आहे.
काल ऑक्सिजन एक्स्प्रेसने जवळपास 800 मेट्रीक टन द्रवरूप ऑक्सिजन देशभरात पोहोचवला. 115 आतापर्यंत ऑक्सिजन एक्स्प्रेसनी विविध राज्यांना मदत पोचवण्यासाठी प्रवास केला आहे.
मदतीची विनंती करणाऱ्या राज्यांना शक्य तेवढ्या लवकरात लवकर द्रवरूप ऑक्सिजन पोहोचवण्यासाठी भारतीय रेल्वे पूर्ण प्रयत्नशील आहे.
हे वृत्त प्रसिद्ध होईपर्यंत महाराष्ट्रात 407 मेट्रीक टन, उत्तरप्रदेशात जवळपास 1960 मेट्रीक टन, मध्यप्रदेशात 361 मेट्रीक टन, हरयाणात 1135 मेट्रीक टन, तेलंगणात 188 मेट्रीक टन, राजस्थानात 72 मेट्रीक टन, कर्नाटकात 120 मेट्रीक टन तर दिल्लीत 2748 मेट्रीक टनाहून जास्त ऑक्सिजन उतरवण्यात आला आहे.
तामिळनाडूला जाणारी पहिली ऑक्सिजन एक्स्प्रेस 80 मेट्रीक टन द्रवरूप ऑक्सिजन घेऊन दुर्गापूरहून निघाली आहे ती आज रात्री पोहोचेल.
ऑक्सिजन एक्सस्प्रेसनी आतापर्यंत राष्ट्रीय राजधानी परिसरात  वितरणासाठी आतापर्यंत 3900 मेट्रीक टन द्रवरूप ऑक्सिजन पोचवला आहे.
ऑक्सिजनची अशी नवीन प्रकारे होणारी वाहतूक ही सातत्याने होत असल्याने यासंबधीत आकडेवारी सतत अद्ययावत होत असते. येत्या काही दिवसांमध्ये आणखी ऑक्सिजन घेऊन अधिकाधिक ऑक्सिजन एक्स्प्रेस त्यांच्या रात्रीच्या प्रवासाला सुरुवात करतील.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
कृषी मंत्रालय
"मध/मधुमक्षीका पालन क्षेत्रातील तांत्रिक मध्यस्थी व नवकल्पना" या विषयावर सल्लागार कार्यशाळेचे आयोजन
नवी दिल्ली, 13 एप्रिल 2023
कृषी व शेतकरी कल्याण मंत्रालयाने काल नवी दिल्ली येथे राष्ट्रीय मधुमक्षिका पालन व मध अभियाना  अंतर्गत "मध/ मधुमक्षीका पालन क्षेत्रातील तांत्रिक मध्यस्थी व नवकल्पना" या विषयावर सल्लागार कार्यशाळेचे आयोजन केले होते. सुमारे 600 मधमाशीपालक मध स्टार्टअप/ एफपीओ, मधमाशीपालनातील भागधारक, विविध मंत्रालये/ सरकारी संस्था/ इतर संस्था, राज्याचे फलोत्पादन विभाग, राज्य कृषी विद्यापीठे  /केंद्रीय कृषी विद्यापीठे  इत्यादींचे अधिकारी या कार्यशाळेत प्रत्यक्ष आणि दूरदृश्य प्रणाली मार्फत सहभागी झाले होते.
S.Pophale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
राष्ट्रपती कार्यालय
राष्ट्रपती उद्या हरियाणाच्या दौऱ्यावर
राष्ट्रपती द्रौपदी मुर्मू उद्या 24 एप्रिल, 2023 रोजी हरियाणातील कर्नाल आणि हिसार जिल्ह्यांना भेट देणार आहेत.
कर्नाल येथे, भारतीय कृषी संशोधन परिषदेच्या राष्ट्रीय दुग्ध संशोधन संस्थेच्या 19 व्या दीक्षांत समारंभाला राष्ट्रपती उपस्थित राहणार आहेत. तर हिसार येथे चौधरी चरणसिंग हरियाणा कृषी विद्यापीठाच्या 25 व्या दीक्षांत समारंभाला त्या उपस्थित राहतील.
आरोग्य आणि कुटुंब कल्याण मंत्रालय
भारतातील कोविड-19 प्रतिबंधक लसीकरणाने 85 कोटींचा महत्वपूर्ण टप्पा ओलांडला
गेल्या 24 तासात 68 लाखांहून अधिक लसींच्या मात्रा देण्यात आल्या
भारतात रुग्ण बरे होण्याचा सध्याचा दर 97.77%
गेल्या 24 तासात कोरोनाच्या 28,326 नव्या दैनंदिन रुग्णांची नोंद
देशातली सध्या उपचाराधीन रुग्णसंख्या  एकूण रुग्णांच्या 0.90% आहे
साप्ताहिक पॉझीटीव्हिटी दर  गेले 93 दिवस 3% पेक्षा कमी
नवी दिल्ली, 26 सप्टेंबर 2021
भारतात गेल्या 24 तासात लसींच्या 68,42,786 मात्रा, देण्यात आल्या असून आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारतात कोविड-19 प्रतिबंधक लसींच्या आतापर्यंत एकूण 85 कोटींपेक्षा अधिक मात्रा  देण्यात आल्या आहेत. एकूण 83,64,110 सत्रांद्वारे या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या, वयोगटानिहाय एकूण लसीकरणाच्या आकडेवारीत पुढीलप्रमाणे लसींच्या मात्रांचा समावेश आहे-
|
|
HCWs
|
|
1st Dose
|
|
1,03,71,245
|
|
2nd Dose
|
|
88,28,268
|
|
FLWs
|
|
1st Dose
|
|
1,83,48,990
|
|
2nd Dose
|
|
1,48,10,221
|
|
Age Group 18-44 years
|
|
1st Dose
|
|
34,66,84,035
|
|
2nd Dose
|
|
7,34,36,483
|
|
Age Group 45-59 years
|
|
1st Dose
|
|
15,59,65,608
|
|
2nd Dose
|
|
7,35,71,780
|
|
Over 60 years
|
|
1st Dose
|
|
9,94,61,207
|
|
2nd Dose
|
|
5,46,03,690
|
|
Total
|
|
85,60,81,527
गेल्या 24 तासात 26,032 रुग्ण कोविडमुक्त झाले असून  यामुळे कोरोनाची लागण झालेल्यांपैकी एकूण 3,29,02,351 रुग्ण कोविडमुक्त झाले आहेत.
त्यामुळे बरे होण्याचा दर आता 97.77%.झाला आहे. बरे होण्याचा दर सध्या मार्च 2020 पासून सर्वाधिक स्तरावर आहे.
केंद्र आणि राज्य सरकार/केंद्रशासित प्रदेश यांच्या समन्वित प्रयत्नांचा परिणाम म्हणून सलग 91 दिवसांपासून 50,000 पेक्षा कमी नव्या दैनंदिन रुग्णांची नोंद आता होत आहे.
गेल्या 24 तासात 28,326 नव्या रुग्णांची नोंद झाली.
देशात उपचाराधीन रुग्णांची संख्या 3,03,476 आहे. उपचाराधीन रुग्णांची संख्या, आतापर्यंत एकूण पॉझिटीव्ह रुग्णांच्या 0.90% आहे.
देशभरात चाचण्या करण्याच्या क्षमतेत वाढ सुरु आहे. देशात गेल्या 24 तासात एकूण 14,88,945 चाचण्या करण्यात आल्या. भारताने आतापर्यंत एकूण 56.32 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.98% असून गेले 93 दिवस 3% पेक्षा कमी आहे. दैनंदिन पॉझीटीव्हिटी दर 1.90 % इतका आहे. दैनंदिन पॉझीटीव्हिटी दर गेले 27 दिवस 3% पेक्षा कमी आणि 110 दिवस 5% पेक्षा कमी आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
संरक्षण मंत्रालय
हवाई दल प्रमुखांची  पूर्व हवाई विभागातील सीमेवरच्या हवाईतळांना भेट
नवी दिल्ली, 3 सप्टेंबर 2020
हवाईदल प्रमुख  एअर चीफ मार्शल, आर के एस भदौरीया यांनी काल म्हणजेच 2 सप्टेंबर 2020 रोजी पूर्व हवाई विभागातील सीमेवरच्या हवाईतळांना भेट दिली.
पूर्व हवाई विभागात हवाई दलांचे आगमन झाल्यावर, या विभागातील प्रमुख अधिकाऱ्यांनी त्यांचे स्वागत केले. तसेच, त्यांच्या विभागाच्या अखत्यारीतील तुकड्यांची सद्यस्थिती आणि ऑपरेशनविषयक सज्जता, याविषयी माहिती दिली. हवाईदलप्रमुखांनी यावेळी, या तुकड्यांमधील हवाईयोद्ध्यांचीही भेट घेतली. प्रत्येक भूमिका आणि कर्तव्ये कार्यक्षमतेने पार पाडण्यासाठी या कर्मचाऱ्यांचे निश्चित ध्येय घेऊन प्रयत्न सुरु असल्याबद्दल हवाई दल प्रमुखांनी त्यांचे स्वागत केले. आणि भविष्यातही अशाच चिकाटीने कर्तव्य पार पडत राहावे, असे आवाहन केले.
M.Chopade/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
नवीन आणि नवीकरणीय ऊर्जा मंत्रालय
एनएचपीसीने मोठ्या प्रमाणावर राबविली कोविड प्रतिबंधक लसीकरण मोहीम
उर्जा मंत्रालय, नवीन आणि पुनर्नविकरणीय उर्जा मंत्रालय यांचे कर्मचारी आणि या दोन्ही मंत्रालयाअंतर्गत येणाऱ्या सार्वजनिक उपक्रमांमध्ये कार्यरत कर्मचाऱ्यांचे भारतीय पुनर्नविकरणीय उर्जा विकास संस्थेत कोविड प्रतिबंधक लसीकरण सुरु
नवी दिल्ली 8 मे 2021
केंद्रीय विद्युत तसेच नवीन आणि पुनर्नविकरणीय उर्जा राज्य मंत्री  आणि कौशल्य विकास तसेच उद्योजकता राज्यमंत्री आर.के.सिंग यांनी केलेल्या सूचनेनुसार एनएचपीसी अर्थात राष्ट्रीय जलविद्युत उर्जा महामंडळाने दिल्ली तसेच एनसीआर विभागातील उर्जा मंत्रालय तसेच त्या मंत्रालयाअंतर्गत कार्यरत केंद्र सरकारी उपक्रम आणि संस्था यांच्या कर्मचाऱ्यांसाठी मोठ्या प्रमाणात कोविड प्रतिबंधक लसीकरण मोहीम हाती घेतली आहे. या भागातील वीज पुरवठा अखंडितपणे, अहोरात्र सुरु असण्याची खात्री मिळण्याच्या दृष्टीने उर्जा क्षेत्रात काम करणाऱ्या कर्मचाऱ्यांच्या सुरक्षिततेसाठी ही लसीकरण मोहीम राबविण्यात येत आहे.
एनएचपीसीने काल 7 मे 2021 रोजी नवी दिल्लीत भारतीय पुनर्नविकरणीय उर्जा विकास संस्था येथे नवी दिल्लीच्या अपोलो रुग्णालयांच्या सहकार्याने ही लसीकरण मोहीम राबविली. या मोहिमेत MOP, NHPC, IREDA, PFC, NSPCL, NTPC, MNRE, NEEPCO आणि CEA यामधील 18 ते 44 वर्षे वयोगटातील एकूण 117 कर्मचाऱ्यांना कोव्हीशिल्ड लसीची पहिली मात्रा देण्यात आली. अधिकाधिक कर्मचाऱ्यांचे लसीकरण व्हावे या उद्देशाने या लसीकरण मोहिमेची मुदत आज म्हणजे 8 मे 2021 पर्यंत वाढविण्यात आली आहे.
आयुष मंत्रालय
पारंपरिक औषधांना प्रोत्साहन देण्यासाठी 25 देश एकत्र आले
नवी दिल्ली, 29 मार्च 2023
भारताच्या अध्यक्षतेखालील एससीओ  अंतर्गत, आयुष मंत्रालयाच्या नेतृत्वाखाली गुवाहाटी येथे नुकतीच आयोजित करण्यात आलेली राष्ट्रीय आरोग्य परिषद, B2B परिषद आणि एक्स्पो मध्ये, पारंपरिक औषधांना प्रोत्साहन देण्यासाठी 25 एससीओ देश यशस्वीपणे एकत्र आले आहेत, ज्यायोगे, ते आर्थिक विकास आणि पर्यावरण संरक्षणामध्ये योगदान देतील, आणि एससीओ देशांचे आरोग्य सुरक्षेचे उद्दिष्ट साध्य करतील. या कार्यक्रमात म्यानमारचे आरोग्य मंत्री डॉ. थाट खाइंग विन, मालदीवचे आरोग्य उपमंत्री साफिया मोहम्मद सईद, आणि आयुष राज्य मंत्री डॉ. मुंजपारा महेंद्रभाई उपस्थित होते. तसेच, दूरदृश्य प्रणालीच्या माध्यमातून आयोजित करण्यात आलेल्या तांत्रिक संत्रांमधील चीन, रशिया आणि पाकिस्तानचा सहभाग देखील लक्षात घेण्याजोगा होता. परिषद आणि प्रदर्शनाचे उद्घाटन केंद्रीय आयुष आणि बंदरे, नौवहन आणि जलमार्ग मंत्री सर्बानंद सोनोवाल यांच्या हस्ते करण्यात आले.
एससीओ B2B परिषदेच्या पार्श्वभूमीवर, आयुर्वेद आणि पारंपरिक औषधांमधील सहकार्यावर चर्चा करण्यासाठी आयुष मंत्रालयाने म्यानमार बरोबर, द्विपक्षीय बैठक देखील आयोजित केली होती. भारताचे आयुष मंत्रालय आणि म्यानमारच्या आरोग्य मंत्रालयाने 29 ऑगस्ट 2016 रोजी याबाबतच्या सामंजस्य करारावर स्वाक्षरी केली असून, त्याची मुदत 28 ऑगस्ट 2026 पर्यंत आपोआप वाढली आहे. आयुष आणि बंदरे, नौवहन आणि जलमार्ग मंत्री सर्बानंद सोनोवाल यांनी यावेळी भारतीय बाजूचे नेतृत्व केले, तर म्यानमारचे नेतृत्व म्यानमारच्या आरोग्य मंत्री डॉ थाट खाइंग विन यांनी केले.
या परिषदेत एकूण 214 जण सहभागी झाले. यामध्ये 16 SCO देशांमधील 83 आंतरराष्ट्रीय प्रतिनिधी आणि 131 भारतीय प्रतिनिधींचा समावेश होता. या कार्यक्रमात एकूण 30 सादरीकरणे करण्यात आली, यापैकी 19 सादरीकरणे SCO देशांची होती. आयुष मंत्रालय आणि उद्योग मंत्रालयाच्या सादरीकरणांसह भारताने एकूण 11 सादरीकरणे केली. या परिषदेत एकूण 11 सत्रे आयोजित करण्यात आली होती. विविध चर्चा सत्रे/सादरीकरणे, व्यापार उपक्रम आणि त्याच वेळी सुरु असलेल्या राष्ट्रीय आरोग्य परिषद/प्रदर्शनातील सर्व प्रतिनिधींचा सक्रीय सहभाग विशेष उल्लेखनीय होता.
गुवाहाटी येथील B2B प्रदर्शनात संस्था आणि पायाभूत सुविधांचा सहभाग होता. यावेळी उद्योग, शैक्षणिक संस्था आणि आयुष सेवा पुरवठादारांसह 56 प्रदर्शकांनी आयोजित केलेल्या त्यांच्या उत्पादनांच्या प्रदर्शनाला 11 देशांमधील 60 खरेदीदारांकडून उत्साहवर्धक प्रतिसाद मिळाला.
परिषद आणि प्रदर्शनाच्या पार्श्वभूमीवर ग्राहक आणि विक्रेते यांच्यात 125 पेक्षा जास्त प्रत्यक्ष बैठका आयोजित करण्यात आल्या होत्या. आयुर्वेदाचे शिक्षण, पारंपरिक औषधी उत्पादने आणि किफायतशीर वैद्यकीय प्रवासा अंतर्गत आयुर्वेद आणि योग उपचार देण्यासाठीच्या पायाभूत सुविधा क्षेत्रात व्यापार करण्यासाठी 13 एससीओ देशांनी उत्सुकता दर्शवली. या B2B बैठकीत ताजिकिस्तान, आर्मेनिया, उझबेकिस्तान, मंगोलिया, कझाकिस्तान, बहरीन, म्यानमार, श्रीलंका आणि भारत हे देश सहभागी झाले.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
संरक्षण मंत्रालय
पुण्यातील नूतनीकृत राष्ट्रीय युद्ध स्मारकाचे लोकार्पण
पुणे, 29 जानेवारी 2021
पुणे येथील राष्ट्रीय युद्ध स्मारकाच्या विस्तारित नूतनीकरणानंतर एका विशेष संस्मरणीय सोहळ्यात आज, 29 जानेवारी 2021 रोजी या स्मारकाचे राष्ट्रार्पण व लोकार्पण करण्यात आले. लेफ्टनंट जनरल सी.पी.मोहन्ती, जनरल ऑफिसर कमांडींग इन चीफ , दक्षिण मुख्यालय यांनी यावेळी पुष्पचक्र अर्पण केले. पोलिस आयुक्त, महापालिका आयुक्त तसेच अन्य नागरी सेवा व लष्करी सेवांमधील मान्यवर या समारंभाला उपस्थित होते. हे स्मारक देशाच्या संरक्षणासाठी लष्करी सेवा देत असलेल्या योगदानाची जाणीव देशातील नागरीकांना करून देईल. युवावर्गाला लष्करी सेवेत दाखल होण्याची प्रेरणाही या स्मारकामुळे मिळेल.
भारतीय लष्कराने 1971च्या भारत-पाक युद्धात मिळवलेल्या विजयाच्या रजत जयंतीनिमित्त 1998 मध्ये ह्या स्मारकाची उभारणी झाली. इंडियन एक्स्प्रेस समुहाच्या पुढाकाराने 15 ऑगस्ट 1998 मध्ये महाराष्ट्राचे तत्कालीन राज्यपाल पी.सी,अलेक्झांडर यांच्या हस्ते या स्मारकाचे राष्ट्रार्पण झाले होते. आतापर्यंतच्या कालावधीत पुण्यातील महत्वांच्या स्मारकांमध्ये या स्मारकाने स्थान मिळवले आहे.
दररोज 1000 पेक्षा जास्त पर्यटक येथे भेट देतात, या स्मारकाचे सौंदर्य वृद्धींगत करण्यासाठी, स्वातंत्र्य मिळाल्यानंतरच्या कालखंडात भारतीय लष्कराने बजावलेल्या कामगीरींपैकी आठ प्रमुख कामगीरी दर्शवणारे आठ ‘शौर्यस्तंभ’ येथे उभारण्यात आले आहेत. विविध लढ्यांमधील शौर्यगाथा चित्रित केलेली चार म्युरल्स व परमवीरचक्र सन्मान प्राप्त करणाऱ्याचे 21 पुतळेही येथे उभारण्यात आले आहेत. जनरल ऑफिसर कमांडिंग इन चीफ, दक्षिण कमांड यांच्या कल्पनेतून साकार झालेल्या या कार्यात पुणे महापालिकेने सर्वतोपरी सहकार्य दिले तसेच मेसर्स एम्फोनिल इंटरकनेक्ट इंडिया प्रायवेट लिमिटेड यांनी ,नागरी-लष्करी सहकार्याचे प्रतिक असलेल्या या स्मारकाच्या सुशोभिकरणासाठी सहाय्य केले.
हे नुतनीकृत युद्ध स्मारक आणि लाईट अँड साउंड शो, सर्व कोविडसंबधीचे नियम पाळून आठवड्यातून तीन दिवस म्हणजे शुक्रवार, शनिवार व रवीवारी पर्यटकांसाठी खुले राहील, असे यावेळी जाहीर करण्यात आले.M.Iyengar/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 71
कृषी मंत्रालय
अवकाळी पावसामुळे महाराष्ट्रात पिकांचे नुकसान
(नवी दिल्ली, 6 डिसेंबर 2019
ऑक्टोबर आणि नोव्हेंबर 2019 मध्ये अवकाळी पावसामुळे 94.53 लाख हेक्टर  क्षेत्रावरील पिकांचे नुकसान झाल्याची माहिती महाराष्ट्र सरकारने दिली आहे. सुमारे 103.52 लाख शेतकऱ्यांना याचा फटका बसला आहे.
महाराष्ट्र सरकारने सादर केलेल्या निवेदनानुसार राज्यातील 29 जिल्ह्यांना पुराचा तडाखा बसला.
आपत्ती व्यवस्थापनाची प्राथमिक जबाबदारी राज्य सरकारची असते. केंद्र सरकार राज्यांना परिस्थितीचा सामना करण्यासाठी शक्य ती सर्व प्रकारची मदत देत असते. राज्य सरकार नुकसानीचे मूल्यमापन करून राज्य आपत्ती निवारण निधीतून आर्थिक मदत देते. निहित प्रक्रियेनुसार ज्यामध्ये आंतरमंत्रालयीन केंद्रीय पथकाच्या मूल्यमापनाचा समावेश असतो. त्यानुसार राष्ट्रीय आपत्ती निवारण निधीतून अतिरिक्त आर्थिक सहाय्य दिले जाते.
महाराष्ट्र सरकारकडून निवेदन मिळण्यापूर्वीच केंद्रीय गृह मंत्रालयाने आंतरमंत्रालयीन केंद्रीय पथक 29 ऑगस्ट ते 1 सप्टेंबर आणि 14 ते 16 ऑक्टोबर दरम्यान नुकसानीच्या मूल्यमापनासाठी महाराष्ट्रात पाठवले. महाराष्ट्र सरकारने एनडीआरफमधून 2110.62 कोटी रुपयांच्या अर्थसहाय्याची मागणी केली होती. महाराष्ट्राला भेट दिलेल्या केंद्रीय पथकाच्या अंतरिम अहवालाच्या आधारे महाराष्ट्राला 600 कोटी रुपयांची अंतरिम मदत देण्यात आली. त्याव्यतिरिक्त एसडीआरएफमधून केंद्राचा हिस्सा म्हणून 676.125 कोटी रुपये देण्यात आला.
केंद्रीय कृषी आणि शेतकरी कल्याणमंत्री नरेंद्रसिंग तोमर यांनी आज राज्यसभेत एका लेखी उत्तरात ही माहिती दिली.
N.Sapre/S.Kane/P.Kor
उपराष्ट्रपती कार्यालय
उपराष्ट्रपतींनी अभियांत्रिकी विद्यार्थ्यांसाठी भावनिक आणि सामाजिक कौशल्यांच्या महत्वावर जोर दिला
आयआयटी तिरुपती संस्थेच्या स्थापना दिनानिमित्त उपराष्ट्रपतींनी संस्थेचे विद्यार्थी आणि कर्मचाऱ्यांशी साधला संवाद
अभियांत्रिकी विद्यार्थ्यांसाठी तांत्रिक कौशल्यांसोबतच, भावनिक आणि सामाजिक कौशल्ये देखील तितकीच महत्वाची असल्याचे उपराष्ट्रपती एम. वेंकैया नायडू यांनी जोर देऊन सांगितले. ही कौशल्ये विद्यार्थ्यांना वेगाने बदलणार्या जगाशी जुळवून घेण्यास सक्षम करतील असेही ते म्हणाले.
आयआयटी तिरुपतीच्या सहाव्या स्थापना दिनानिमित्त आयोजित कार्यक्रमात संस्थेच्या विद्यार्थ्यांशी संवाद साधताना उपराष्ट्रपतींनी विद्यार्थ्यांना त्यांचे ज्ञान सामाजिक प्रासंगिकतेशी जोडण्याचे आवाहन केले. “तुम्ही येथे तुमचे नशीब घडवाल आणि येथे संपादन केलेल्या ज्ञान आणि कौशल्याच्या आधारे राष्ट्रीय परिवर्तनात योगदान द्याल याची मला खात्री आहे,” असे ते विद्यार्थ्यांना म्हणाले.
देशाच्या विकासामध्ये तंत्रज्ञानाची प्रगती ही महत्त्वपूर्ण निर्णायक घटक असल्याचे सांगत नायडू यांनी तंत्रज्ञानात प्रगती करण्याच्या मार्गावर स्थिर आणि वेगाने पुढे जाण्याची गरज असल्याचे अधोरेखित केले. त्याचवेळी त्यांनी विज्ञान आणि तंत्रज्ञानाने लोकांच्या जीवनाची गुणवत्ता सुधारली पाहिजे अशी इच्छा व्यक्त केली. तंत्रज्ञानाची प्रगती साधत असतानाच पर्यावरण आणि हवामान बदलांबाबत देखील जागरुक राहण्याचा इशारा उपराष्ट्रपतींनी दिला.
आयआयटी नवीन महत्वाकांक्षी भारताचा चेहरा असल्याचे सांगत उपराष्ट्रपती म्हणाले की, राष्ट्रांच्या समूहात आपले हक्काचे स्थान पुन्हा मिळवण्यासाठी भारत वचनबद्ध आहे. “हे एक स्वप्न आहे जे आपली शिक्षण व्यवस्था सुधारल्यानंतरच साकार होऊ शकते,” असे ते म्हणाले.
नवीन शैक्षणिक धोरण हे एक उत्तम दस्तावेज असून हे धोरण त्वरित कार्यान्वित करण्याच्या गरजेवर नायडू यांनी भर दिला. मुलांचे प्रारंभिक शालेय शिक्षण हे त्यांच्या मातृभाषेतून देण्याचे आवाहन त्यांनी केले.
थर्मल एअर स्टरिलायझर, एन 95 समकक्ष पुन्हा वापरता येण्याजोगे मास्क आणि छातीच्या एक्स-रेच्या आधारे सामान्य, न्यूमोनिया आणि कोविड-19 रूग्णांचे वर्गीकरण करण्यासाठी सखोल शिक्षण-आधारित दृष्टीकोन यासारखे विविध तंत्रज्ञान विकसित करून कोविड-19 विरुद्धच्या लढ्यात देशासोबत खांद्याला खांदा लावून लढल्याबाबत नायडू यांनी आयआयटी तिरुपतीचे कौतुक केले.
अधिक माहितीसाठी इथे क्लिक करा
आरोग्य आणि कुटुंब कल्याण मंत्रालय
कोविड-19 बाबत ताजी माहिती
देशव्यापी लसीकरण मोहिमेअंतर्गत आतापर्यंत 95.89 कोटी लसीच्या मात्रा देण्यात आल्या आहेत
गेल्या 24 तासांत 14,313 नवीन रुग्णांची नोंद झाली, 224 दिवसांतील नीचांकी संख्या
सध्या रुग्ण बरे होण्याचा दर 98.04% ; मार्च 2020 पासून सर्वाधिक दर
गेल्या 24 तासात 26,579 रुग्ण बरे झाले; एकूण बरे झालेल्या रुग्णांची संख्या वाढून 3,33,20,057
उपचाराधीन रुग्णांची संख्या एकूण रुग्णसंख्येच्या 1% पेक्षा कमी आहे, सध्या त्याचे प्रमाण 0.63% आहे, मार्च 2020 पासून सर्वात कमी
भारतातील उपचाराधीन रुग्णांची संख्या 2,14,900 आहे; 212 दिवसातली ही सर्वात कमी संख्या आहे.
साप्ताहिक पॉझिटिव्हिटी दर  गेले 109 दिवस 3% पेक्षा कमी
दैनंदिन पॉझिटिव्हिटी दर  गेले 43 दिवस 3% पेक्षा कमी
आतापर्यंत एकूण 58.50 कोटी चाचण्या करण्यात आल्या.